Taiteen vuoksi – Vuosaaren taiteilijatalon näyttely
Näyttelyssä on nähtävillä monipuolinen kattaus taiteilijatalon asukkaiden tuotantoa.
Näyttelyssä on nähtävillä monipuolinen kattaus taiteilijatalon asukkaiden tuotantoa. Vuosaaren Aurinkolahteen valmistui vuonna 2003 Helsingin 450-vuotistaiteilijatalo, jonne muutti iso joukko eri taiteen alojen ammattilaisia. Talosta on vuosien varrella muodostunut monille sen asukkaista merkittävä yhteisö, joka on mahdollistanut keskittymisen luovaan työhön ja vuorovaikutukseen. Osa Vuotalon näyttelyn taiteilijoista on viihtynyt Vuosaaren maisemissa talon valmistumisesta lähtien ja osa heistä on vastatulleita. Näyttelyn ovat kuratoineet Aino Favén, Tiina Karhu ja Anna Wilhelmus. Näyttely on osa Vuosaariseura 60 vuotta -tapahtumaa.